**ΓΝΩΡΙΜΙΑ ΜΕ ΤΟΝ ΟΔΥΣΣΕΑ**

ΚΟΥΚΛΟΘΕΑΤΡΟ

Ο ΟΔ ΚΟΙΜΑΤΑΙ ΚΑΙ ΞΥΠΝΑ ΜΑΣ ΒΛΕΠΕΙ ΚΑΙ ΝΟΜΙΖΕΙ ΟΤΙ ΑΚΟΜΑ ΟΝΕΙΡΕΥΕΤΑΙ

Ο: -ΟΥΑΧΧΧ τι ύπνος και αυτός!!! Τον καλύτερο ύπνο κάνεις δίπλα στην θάλασσα… σε νανουρίζει και το κύμα… ΜΑ.. κάτσε;;; που βρίσκομαι;;; αυτό δεν είναι το σπίτι μου…

Ο: - και σεις ποιοι είστε;;;

Ο: -γιατί φοράτε αυτά τα περίεργα ρούχα;;;

Ο: -και τι γλώσσα μιλάτε;;; -

μοιάζει με την δική μου αλλά είναι λίγο αλλαγμένη… ουπς και γω την ίδια μιλώ…

Ο: Μα την θεά Αθηνά τι έχει γίνει;;;

ΕΜΦΑΝΙΖΕΤΑΙ Η ΘΕΑ ΑΘΗΝΑ ΚΑΙ ΤΟΥ ΕΞΗΓΕΙ ΠΟΥ ΕΙΝΑΙ

Α:-Καλημέρα Οδυσσέα τι κάνεις;

Ο: -Καλά θεά μου αλλά λίγο μπερδεμένος που είμαι;;;

Α: -Παιδιά, δεν είπατε στον Οδυσσέα που είναι;;

ΑΠΑΝΤΟΥΝ ΤΑ ΠΑΙΔΙΑ

Α: -Λοιπόν Οδυσσέα, τα παιδιά στο νηπιαγωγείο Λακκώματος, στο ολοήμερο τμήμα, θα διδαχθούν τις περιπέτειες σου, μετά τον πόλεμο της Τροίας και θα μάθουν πολλά για την ζωή στην Ελλάδα εκείνα τα χρόνια. Ξέρεις έχουν περάσει 2500 χρόνια σχεδόν από τότε. Και μπορεί ο Φίλος σου ο Όμηρος να την έγραψε την ιστορία, αλλά τι ποιο ωραίο να τους τα πεις εσύ που τα έχεις ζήσει κιόλας!!

Για αυτό όλοι οι θεοί του Ολύμπου μαζευτήκαμε και αποφασίσαμε να σε στείλουμε να ζήσεις μια νέα περιπέτεια!!

Ο: - 2500 χρόνια;;; πω πω για αυτό έχουν αλλάξει τόσα πράγματα γύρω μου. Λοιπόν παιδιά, θα κάνουμε μια συμφωνία. Εγώ θα σας διηγηθώ τις περιπέτειες μου αλλά και σεις θα μου μάθετε όλα αυτά τα καινούργια πράγματα που βλέπω γύρω μου. Σύμφωνοι;;;;

ΑΠΑΝΤΟΥΝ ΤΑ ΠΑΙΔΙΑ

ΒΓΑΙΝΟΥΜΕ ΑΠΟ ΤΟ ΚΟΥΚΛΟΘΕΑΤΡΟ ΚΑΙ ΚΑΘΟΜΑΣΤΕ ΣΤΗΝ ΠΑΡΕΟΥΛΑ ΟΠΟΥ ΕΧΟΥΜΕ ΤΟΝ ΧΑΡΤΗ Της ΕΛΛΑΔΑΣ ΚΑΙ ΤΟ POWERPOINT ΜΕ ΤΙΣ ΕΙΚΟΝΕΣ

Ο: - Ωραία λοιπόν ας ξεκινήσουμε την ιστορία μας. Εγώ που λέτε είμαι ο βασιλιάς της Ιθάκης. Ξέρετε που βρίσκεται η Ιθάκη;;;

ΑΠΑΝΤΟΥΝ ΤΑ ΠΑΙΔΙΑ

Ο: -γύρω γύρω έχει θάλασσα άρα είναι;;; ……Ναι είναι νησί. Το βρίσκουμε στο χάρτη και το σημειώνουμε.

Ο:- Εγώ που λέτε ζούσα μια χαρά εκεί με την γυναίκα μου την Πηνελόπη και τον γιο μου τον Τηλέμαχο που ήταν πολύ μικρούλης ένα μωρούλι.

Όμως ο πρίγκιπας της Τροίας, ο Πάρης ήρθε και έκλεψε την Ωραία Ελένη, την γυναίκα του φίλου μου του Μενέλαου, την πήρε μαζί του πίσω στην Τροία και δεν την έδινε πίσω.. (βρίσκουμε την Τροία στο χάρτη) Αφού έγιναν πολλές κουβέντες και πηγαινέλα ανάμεσα στην Σπάρτη και την Τροία και δεν έβγαλαν άκρη. Ακούστηκε ο Μενέλαος να φωνάζει … Αυτό σημαίνει ΠΟΛΕΜΟ!!!

Έτσι λοιπόν, μαζευτήκαμε όλοι οι φίλοι του Μενέλαου και του αδελφού του , του Αγαμέμνονα και ξεκινήσαμε για να πάρουμε πίσω την Ωραία Ελένη.

Νομίζαμε ότι θα ήταν εύκολο γιατί ήμασταν πάρα πολλοί… σχεδόν 100.000 και 1200 καράβια. Όμως οι θεοί του Ολύμπου είχαν άλλα σχέδια… Οι μισοί ήρθαν με το μέρος μας και οι άλλοι μισοί με το μέρος των Τρώων με αποτέλεσμα ο πόλεμος να κρατήσει σχεδόν 10 χρόνια…

Πολλοί γενναίοι άντρες χάθηκαν σε αυτόν τον πόλεμο και από τις δύο πλευρές και όλοι κουραστήκαμε πάρα πολύ μέχρι που εγώ σκέφτηκα μια πολύ ωραία ιδέα.

Φτιάξαμε ένα τεράστιο ξύλινο άλογο, τον Δούρειο Ίππο, που μέσα στην κοιλιά του χωρούσαν 100 άντρες, το αφήσαμε έξω από τα τείχη της Τροίας και οι υπόλοιποι μαζέψαμε τα πράγματα μας και κάναμε στα ψέματα ότι φύγαμε. Αλλά απλά κρυφτήκαμε.

Οι Τρώες όταν το βρήκαν και είδαν ότι και εμείς είχαμε φύγει, χάρηκαν πάρα πολύ και έκαναν μια μεγάλη γιορτή. Έφαγαν, ήπιαν πολύ και χόρεψαν και κουρασμένοι πια αποκοιμήθηκαν. Τότε οι άντρες που ήταν κρυμμένοι μέσα στον Δούρειο Ίππο, μας άνοιξαν τις πύλες και μπήκαμε μέσα και έτσι κερδίσαμε τον πόλεμο. Ο φίλος μου Όμηρος διηγήθηκε την ιστορία μας που έμεινε γνωστή ως Ιλιάδα.

Και εκεί που νόμιζα ότι θα γυρνούσα σπίτι μου… ξεκίνησε η δική μου περιπέτεια… που έμεινε γνωστή ως Οδύσσεια!!!

Αλήθεια, θέλετε να μάθετε την ιστορία μου;

ΑΠΑΝΤΟΥΝ ΤΑ ΠΑΙΔΙΑ

Ας τα πάρουμε με την σειρά όμως… γιατί σαν πολλά να σας είπα… με την βοήθεια της κυρίας σας θα σας τα διηγηθώ όλα…. μέσα στην χρονιά